ming030890/wiki-yue-high-quality huggingface dataset:
閏正月三十

閏正月三十係黃曆閏年時閏正月第卅日。因為閏正月唔係年年有，平時紀念都會響正月三十。呢日淨係大月嗰陣先有。如果閏正月係大月，就係閏正月最後一日。

響呢日死嘅人
儒畧曆1582年10月4號之後一日，係額我畧曆1582年10月15號。下面公元跟額我畧曆計。
1841年3月22號，日本天保12年 - 德川家齊、江戶幕府第十一代征夷大將軍（1773年出世）
閏正月初九

閏正月初九係黃曆閏年時閏正月第九日。因為閏正月唔係年年有，平時紀念都會響正月初九。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏正月

閏正月係黃曆一個閏月，響正月之後。閏正月係閏年先可能有，係嗰年第二個月。
閏正月初一

閏正月初一係黃曆閏年時閏正月第一日。因為閏正月唔係年年有，平時紀念都會響正月初一。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
規範經濟學

規範經濟學（英文：normative economics）係指重視思考「應該點操作經濟體，令經濟體達到理想狀態」嘅經濟學研究。
規範經濟學相對於客觀噉思考「經濟體係點運作」嘅實證經濟學。
覓食天下

《覓食天下》（英文：Grab a Bite）係香港電視廣播有限公司嘅飲食節目，由盧覓雪做主持，喺2012年5月31號到2014年4月3號香港時間逢禮拜四21:30到22:00喺J2播。
視交叉上核

視交叉上核（suprachiasmatic nucleus，SCN）係神經系統嘅醒覺控制部份。視交叉上核係下丘腦嘅一部份，位於兩隻眼嘅視覺神經交叉嗰個位對上嗰個點。視交叉神經會由眼嗰度收到「周圍環境有幾光」呢一樣資訊，並且用呢個資訊嚟控制隻動物嘅晝夜節律（circadian rhythms）：視交叉上核裏面嘅神經細胞嘅活動會受環境嘅光嘅光度影響，並且以廿四個鐘頭左右長嘅週期上上落落，呢種上上落落令個腦知道幾時係日頭幾時係夜晚，並且令到個腦能夠喺隻動物應該瞓覺嘅時間準備休息－當個腦準備休息嗰陣，佢會釋放一啲特定嘅荷爾蒙，令隻動物覺得眼瞓。於是乎，視交叉上核就係成個身體嘅中心生物時鐘，掌控咗隻動物嘅作息。
視像對話

視像對話（英文：videotelephony），係為兩個地方或者多個地方嘅用戶之間提供語音同埋畫面雙向即時傳送嘅視像傾解。
規範玻色子

規範玻色子係基本粒子嘅一種，亦係玻色子一種，傳遞基本相互作用。
規範玻色子分做四大類：膠子、光子、W同Z玻色子、引力子。不過希格斯粒子就唔屬於規範玻色子。
規範語言學

規範語言學（粵拼：kwai1 faan6 jyu5 jin4 hok6；英文：prescriptive linguistics）係一種語言學，指編製使用語言嘅規則同「最佳」用法。規範語言學會嘗試特登改變啲人用語言嘅方法。規範語言學可以係一種觀點，叫語言規範主義，佢提倡「語言要噉噉噉用先至算係啱」嘅諗法，同語言描述主義相對。
規範語言學編製嘅規則主要係寫法、串法、讀音、詞彙、句法、語義、文法等，有時甚至包括政治正確。佢有時係源於語言純淨主義。規範語言學成日都會有某啲語言用法唔啱、唔協調、唔合理、唔好溝通、唔靚嘅意味，不過有時規範嘅用法重少用過普遍用法。
規範語言學可以用嚟建立一套標準語言。
覓食

覓食（粵音：mik6 sik6；英文：foraging）係指一隻動物「喺野外搜尋嘢食」嘅行為。
動物行為學上有詳細研究覓食呢種行為，並且將唔同嘅覓食行為分門別類。

捕食
内文：捕食
捕食係生態學入面生物之間互動嘅一種方式。喺呢種互動方式入面，互動嘅其中一方（捕食者）會去捉對方（獵物），殺死後者同埋將後者食落肚。
如果有種生物 A 硬係會畀另一種生物 B 捕食，噉 B 就係 A 嘅天敵
捕食有好多種方法。例如
捕食者可以齋靠速度，包得快過獵物，例如獵豹（Acinonyx jubatus）噉；
成群噉追獵物，例如狼（Canis lupus）就興用呢種方法。
視像

視像，又叫視訊或者視頻，日常生活通常叫影片，係而今啲人平時響媒體播放器睇嘅影像片段。視像係泛指將一系列靜態影像同聲以電訊號方式加以捕捉、紀錄、處理、儲存、傳送同埋重現嘅各種技術。
影音技術最早係由陰極射線管嘅電視系統嘅建立而發展起身，但係之後新嘅顯示技術發明，使到影音技術所包括嘅範疇更加大。基於電視嘅標準同基於電腦嘅標準，被試圖由兩個唔同嘅方面來發展視像技術。而今得益於電腦效能嘅提升，而且隨住數碼電視嘅播出同記錄，爾兩個領域又有咗新嘅交叉同集中。
電腦而今可以顯示電視訊號，可以顯示基於電影標準嘅影音檔案同串流媒體，同開始衰退嘅電視系統相比，電腦隨住其運算器速度嘅提高，儲存容量嘅提高，同寬頻嘅逐步普及，通用嘅電腦應用具備咗採集、儲存、編輯同發送電視、影音檔案嘅能力。
視像助理球證

視像助理球證（英文：Video assistant referee，縮寫：VAR），又叫視像助理裁判，係足球比賽透過視像即時重播同通訊系統協助主球證執法嘅裁判員，當遇到有爭議性問題，球證可以要求睇重播，目前VAR並唔係強制性，各地比賽可以自己決定用唔用。
喺任何情況之下，比賽會由主球證主持，球證或VAR都可以要求睇重播，但係球員同教練唔可以要求暫停比賽而使用VAR。VAR只會為明顯錯誤嘅決定提供協助，若果透過鏡頭都無法清楚判決，最終都要交由主球證決定。

程序
要推翻球證原來判決嘅準則係發生咗「清楚同明顯錯誤」，有時會擴大到「遺漏嚴重犯規」。
視像助理球證會喺一間裝有幾部熒光幕嘅房睇有關重播。整個程序可以喺主球證主動要求之下啟動，或者由視像助理球證檢查有關比賽過程來決定係唔係通知主球證應該要啟動整個程序。喺呢個情況之下如果視像助理球證並冇發現異常嘅地方，就唔會透過通訊系統通知主球證；若果視像助理球證相信比賽過程中出現可能嘅錯誤，佢就會將有關情況通知主球證，主球證可以選擇：
基於視像助理球證嘅建議改變先前嘅判決；
去到球場邊線嘅特定位置透過指定熒光幕睇重播；
決定維持原判。
球證可以暫停進行緊嘅賽事以接收視像助理球證嘅意見或去到邊線睇重播，但係唔應該喺任何一方有明顯進攻優勢嘅時候進行。
當球證示意睇視像重播或指示經由視像重播之後改變原先判決嘅時候，應該以食指畫出長方形嘅外型（意思係熒光幕）。球員做出相同手勢要求睇視像重播會被黃牌警告。球員進入球證睇視像重播嘅區域都應該要被黃牌警告，而任何球隊職員進入呢個區域會被驅逐離場。
視像助理球證要係現任或前任球證，佢哋嘅位置可能會喺進行比賽嘅球場裏面或其他位置。
薩連特德加列戈

薩連特德加列戈（西班牙文：Sallent de Gállego）係西班牙亞拉岡威斯卡省一座城，住1千人。
薩邁拉

薩邁拉（阿拉伯文：سامراء‎）係伊拉克一個城市。
薩雷卡梅什湖

薩雷卡梅什湖係中亞嘅湖，喺土庫曼北部同烏茲別克西北部交界，3,955平方公里大。
薩里涅納

薩里涅納（西班牙文：Sariñena）係西班牙亞拉岡威斯卡省一座城，住4千人。
薩達姆侯賽因

薩達姆·侯賽因·馬吉德·提克里特（阿拉伯文：‏صدام حسين مجيد التكريتي‎，1937年4月28號—2006年12月30號），曾經喺1979年7月16號到2003年4月9號期間擔任伊拉克總統兼總理，同埋阿拉伯社會主義復興黨總書記。廣東話通常叫做薩達姆或者侯賽因。
2003年，以美國為首嘅國際部隊進攻伊拉克，推翻薩達姆政權，而薩達姆喺走佬半年之後畀美軍捉到。經過伊拉克法庭審判，薩達姆被判絞刑。根據伊拉克電視台嘅報導，佢喺當地時間2006年12月30號朝頭早6點零5分被問吊。
薩達瓦爾

薩達瓦爾（Shādawār或者Shâd'havâr，又或者叫Aras）係一種中東地區傳說嘅獨角獸。
同喺歐洲傳說、用馬做原型嘅獨角獸好唔同，薩達瓦爾好似得一隻角嘅羚羊，佢隻角好似笛咁，有四十二個窿（亦有係話四個）。有風吹過嚟嘅時候就會有音樂喺度響，風由唔同角度嘅窿吹入去就會有唔同嘅音樂。喺正面嘅窿吹入去，音樂就會係令人愉悅嘅；調轉嘅話，音樂就會變到好淒涼。因為呢種神奇嘅特性，薩達瓦爾嘅角會當做樂器用嚟取悅國王。
有陣時，薩達瓦爾會俾人描寫成一種肉食性動物，運用佢嘅音樂嚟誘捕獵物。有可能喺因為將佢同另一種叫西朗斯嘅傳說生物撈亂咗。
嚟自14世紀埃及嘅穆斯林博物學家Al-Damiri就講形容薩達瓦爾係隻黑色嘅鹿，頭部就似公牛。隻角係白色嘅，而且有七十二個窿。
薩那

薩那（阿拉伯文：صنعاء ‎）係也門首都。

氣候
薩那屬沙漠氣候，濕度低落雨少。
薩頂頂

薩頂頂（粵拼：saat3 ding2 ding2；簡化字：萨顶顶；1979年12月27號—），原名周鵬（zau1 paang4；簡化字：周鹏），係中國歌手，專着少數民族衫演民族色彩音樂。
逃學威龍2

《逃學威龍2》（英文：Fight Back to School II）係1992年香港電影，《逃學威龍》續集，由周星馳、張敏、吳孟達、朱茵主演，陳嘉上執導。
逃學威龍3之龍過雞年

《逃學威龍3之龍過雞年》（英文：Fight Back to School III）係1993年香港電影，《逃學威龍》同《逃學威龍2》續集，由周星馳、梅豔芳、張敏主演，王晶執導。
逃逸速度

逃逸速度，物理學上速度一種。質量非常之高物體，諸如天文上嘅星體，都帶有好大嘅萬有引力。物件無推進之下，至少要幾快先，至走得出依個物體嘅引力，擺脫束縛，可以去到無限遠，咁就為之逃逸速度。逃逸速度同物體嘅質量，以及距離物體重心有幾遠有關。質量愈大就愈大，距離愈遠就愈細。
若果有推進，好似火箭有足夠燃料，唔停咁補充動能，咁就唔使去逃逸速度，至終都會走得出。
逃逸速度可以用另一種講法，物件嘅動能，正好抵消物件所在嘅萬有引力位能。物件達到逃逸速度，並唔可能喺物體表面，亦唔可能環繞物體運行。一達到逃逸速度，就唔需要任何推進，都會自行逃脫。由於逃脫速度愈遠愈細，至到無限遠，就會歸零。咁快過逃逸速度，無限遠就會有正數。
逃逸速度假設只有物體嘅萬有引力，無任何其他外力，如大氣摩擦力，如其他物體嘅萬有引力之類。
地球嘅逃逸速度，係每秒11186米。

文
繙自英文escape velocity。
逃獄兄弟

《逃獄兄弟》（Breakout Brothers），原名《逃出行動》，係套2020年香港電影，由麥浩邦執導，譚耀文、張繼聰、栢天男、張建聲主演。故仔用逃獄做題材，背景設喺1990年代嘅香港，被稱為「搞笑版監獄風雲」。
香港原定2020年12月3號上畫，受第四波武肺疫情影響，延遲到2021年2月25號上畫。2022年上映續作《逃獄兄弟2》同《逃獄兄弟3》。
逃獄兄弟3

《逃獄兄弟3》（英文：Breakout Brothers 3）係2022年上畫嘅港產片，《逃獄兄弟》系列嘅最終章，由譚耀文、吳卓羲、張建聲、栢天男、黃德斌、陳豪主演，麥浩邦執導。套戲緊接《逃獄兄弟2》嘅故仔，繼續用逃獄做題材。
上兩集咁橋都受疫情影響而延遲咗香港上畫日子，呢一集終於如期2022年6月2號上畫。截至6月30號，票房係713,011港紙，做咗2022年上半年港產片票房冠軍。
逃跑計劃

逃跑計劃（粵拼：tou4 paau2 gai3 waak6；簡化字：逃跑计划；英文：Escape Plan），舊名Perdel嘅前身係孔雀樂隊，喺2004年底成立。直到2007年夏天低音結他手小剛嘅加入，樂隊就正式確立，音樂風格比之前都有所改變，以獨立流行（英文：Indie pop）為主，期間仲融入咗新浪潮、後朋克等新音樂形式嘅元素，令樂隊喺保留原來唯美旋律嘅同時更加新鮮、時尚，同更有活力。

演藝經歷
2006年4月，樂隊參加通力杯全國樂隊大賽，攞到第三名。8月，主唱毛川代表樂隊參加北京電視臺「歡度世界杯」欄目嘅現場直播，喺為期一個月嘅時間入面，毛川以每兩日一首新歌（詞、曲）嘅創作能力，幫樂隊打開現身大眾媒體嘅第一道門。 同年11月，同「麥丁國際」簽約奧運單曲，寫咗《08年我們結婚》。因相關事情唔完善，所以合約失效，作品被樂隊自己保留。
2007年3月，樂隊接受《廣播歌選》雜誌採訪，並且被專刊報道。6月，樂隊作品《APPLE》被《我愛搖滾樂》有聲雜誌收錄喺第66期。7月，喺MAO Livehouse參加「我們還有時間拯救」去救三個失血兒童嘅慈善義演活動，係樂隊成立以嚟參加最有意義最有價值嘅活動。
同年9月，參加北京798藝術沙龍社區搞嘅「與建築的對話」搖滾演出活動。10月，樂隊作品《08年我們結婚》入闈北京電視臺「唱響奧運」欄目嘅奧運征歌嘅頭十名，並喺同年12月應邀參加欄目組嘅電視節目錄製。錄制嗰日《08年我們結婚》得到在場嘅費翔讚賞。
2008年1月，樂隊入選MAO Livehouse舉辦最佳新生力量提名，並攞到名次。樂隊同台灣音樂製作人李宗盛合作參加「百年CONVERS（匡威）」廣告嘅錄製，樂隊作品同現場比李宗盛讚，同被以大師喺音樂理念同更深層面嘅指點，令樂隊又有更高嘅上升空間。 同年2月－3月期間，樂隊開始大範圍活躍喺北京嘅各個演出場所，受到好多嚟自圈內外嘅讚好。4月，推出樂隊首張EP。並喺呢年MIDI音樂節嘅主舞臺亮相。11月1號，喺MAO Livehouse搞咗首場專場演出。2009年《A City Without Sorrow沒有悲傷的城市》樂隊首次全國巡演。
2009年，喺首屆中國搖滾迷笛迷笛獎攞到「最佳年度搖滾新人獎」。同年，喺《快樂女聲》決賽同李霄雲合作。2011年嘅15屆「首爾國際動漫節」上，幫參賽動畫《星遊記》唱主題曲。2012年9月22號，虎牌啤酒樂隊龍虎榜全國總決賽。
2012年11月21號，搞咗哈爾濱sublive演唱會。11月23號，搞咗逃跑計劃《earth》長春站；11月24號，搞咗《earth》沈陽站；11月25號，搞咗《earth》大連站。12月16號，拎咗第四屆中國搖滾迷笛獎，樂隊一次攞到四項大獎：最佳年度搖滾樂隊、最佳年度搖滾專輯（《世界》）、最佳年度搖滾歌曲（《夜空中最亮的星》）、最佳年度搖滾男歌手（毛川）。喺12月22號，搞咗逃離末日——逃跑計劃上海專場。12月29號—31號，搞咗北京MAO LIVEHOUSE三專場。
2013年2月1號，出《愛在北京的歲月》。4月4號，搞咗《earth》西安站。7月10號，被邀請做臺灣2013新北貢寮海洋國際音樂節中國大陸樂團代表。2014年，出咗單曲《Wonderful》。2014年11月19號，被邀請參加魅族（MEIZU）手機新品發布會，做開場演唱嘉賓樂隊。2015年5月10號，被邀請參加美國西雅圖LightREAL音樂節。2015年9月23號，樂隊參加魅族PRO發布會，開場唱咗《陽光照進回憶裏》同《夜空中最亮的星》。2017年6月，出咗單曲《閃光的回憶》。
2019年1月，加盟湖南衛視《歌手2019》、為首發歌手，喺第一輪遭到淘汰，之後喺突圍賽演唱《Gravity》同《給自己的歌》以第六名突圍失敗。

《歌手2019》
2019年1月，加盟湖南衛視《歌手2019》、為首發歌手，喺第一輪遭到淘汰，之後喺突圍賽演唱《Gravity》同《給自己的歌》以第六名突圍失敗。
逃學黐孖咇

《逃學黐孖咇》（粵拼：tou4 hok6 ci1 maa1 bit6，21 Jump Street）係套2012年上畫嘅美國動作笑片，由菲力羅德同基斯杜化米勒做導演。
逃犯條例修訂草案

逃犯條例修訂草案，全名《2019年逃犯及刑事事宜相互法律協助法例（修訂）條例草案》，民間及媒體報導俗稱「逃犯條例」、「引渡條例」、「送中條例」等，係香港政府交畀香港立法會審議嘅法律草案，令到香港有法律基礎向中國大陸、澳門同中華民國等司法管轄區移交疑犯同進行法律協助。呢條提案源於香港女子臺灣遇害案，而家香港法律無計向中華民國移交疑犯，同時特區政府宣稱原有逃犯移交條例唔包括中國大陸同澳門亦係「法律缺陷同漏洞」。獲得通過後嘅法例將會以行政長官就單一案件提交嘅方式移交被告，移交控罪除咗謀殺罪同誤殺罪之外，亦包埋賄賂、欺詐出入境當局等卅幾項可判監7年或以上嘅控罪，香港政府亦可協助中國大陸等地凍結沒收喺香港嘅財產。草案一提出，就惹來社會各方質疑同關切香港作為獨立司法管轄區嘅獨立性或者遭到削弱。
2019年2月15號，保安局向香港立法會提交草案建議。4月3號，呢條草案喺立法會完成首讀。4月17號，新成立嘅法案委員會舉行第一次會議。5月6號，民主派喺建制派同陳維安秘書長領導嘅立法會秘書處杯葛下召開法案委員會會議，並進入選舉主席程序。涂謹申獲選做法案委員會主席，公民黨嘅郭榮鏗就獲選做副主席。5月20號，特區政府要求立法會繞過法案委員會，喺6月12號直上大會審議條例，引發6月9號遊行示威抗議，有30間小店罷市響應。6月12號爆發反送中包圍立法會，立法會因為周圍馬路俾示威者佔據，審議唔到條例。
臺灣方面，大陸委員會話喺命案發生之後已經用盡一切努力處理，但係臺方向港方提出3次司法請求，港方都唔回應。有香港政府官員表示透過港臺協進會同臺港策進會提出商討逃犯移交事項，雙方已經幾次書信往來交流過。陸委會擔憂將來臺灣人去香港恐怕重演李明哲事件，強調如果香港修法導致喺香港嘅臺灣人有被威脅移送到中國大陸嘅風險，臺灣政府唔會同意移交陳同佳，亦唔排除對香港發旅遊警示。另外，美國、英國、加拿大政府同國際商會、團體亦相繼表示關切修法，擔心修法之後會將相關國家喺香港嘅國民移送到人權狀況有爭議嘅中國大陸，導致個人人權、人身安全受到威脅。
香港中聯辦同國務院港澳事務辦公室就先後表達對修訂《逃犯條例》嘅支持，當中中聯辦發出緊急通知，召集港區全國人大代表同港區全國政協委員喺5月17號到中聯辦喺西環嘅辦公地點接收「重要指示」，要求各界全力支持香港政府，又呼籲「愛國陣營」（即香港建制派）製造支持政府嘅輿論聲勢，包括喺報紙發「懶人包」賣廣告、撰文、街邊宣傳等。有分析認為，中央政府嘅舉動係向香港政府頒落「死命令」。
6月15號，政府喺一片爭議聲中，宣佈暫緩逃犯條例修訂。皆因多數市民唔收貨，政府再喺9月4號宣佈，同意安排喺立法會10月復會後，按《議事規則》提出撤回條例草案。不過10月16號立法會復會嗰日，政府用提前咗休會做理由未宣佈撤回，所以去到10月23號下一次立法會大會至撤回到。

法律背景
根據英國外交部解密檔案，英國喺1992年為香港制訂引渡協議同現行《逃犯條例》嗰陣，強調「只同司法制度、刑罰制度、人權狀況達標嘅政府建立引渡關係」，就算香港主權移交到中華人民共和國之後，呢條必要人權標準仍然適用。英方立法原意並唔將無訂立引渡協議視為「漏洞」，有研究認為咁樣表示咗英方憂慮引渡同不信任中華人民共和國。另外，中方喺1988年亦向英方承認引渡等法律未發展完善，建議實施初期只限於民事和=同商貿合作方面。2000年，中華人民共和國引渡法生效前夕，英方關切港府試圖同內地達成引渡協議一事。英國外交大臣向國會報告，期望任何結果應該完全符合《香港基本法》同香港司法程序；已經向中國政府同香港特區政府表明觀點，即係任何安排必須令到所有有關人士都能夠接受。英國國會表達咗對於港府呢一個訴求嘅同情，並且認為外交部嘅要求喺某種程度上有佢嘅局限。對於呢一條高度敏感而且有爭議嘅議題，國會建議，外交部應該對引渡協議產生濃厚興趣，並且鼓勵雙方確保任何協議都有適當嘅保障措施，防止人權受到侵犯。
1997年以嚟，香港同中國大陸警方曾經互有通報喺各自司法管轄區受到強制措施嘅陸港居民情況。大陸警方應港府請求，喺境內通緝抓捕嫌疑人，並以驅逐出境方式向香港警方移交咗大約170個嫌疑人。香港較少向大陸移交嫌疑人，例子有2008年攞美國綠卡嘅前八九學運領袖周勇軍，被港方驅逐出境去到深圳。
2019年6月4號，英國人權組織香港觀察（Hong Kong Watch）創會成員、曾經喺香港主權移交前夕擔任英國外交大臣嘅聶偉敬喺《南華早報》發表評論文章，指出《逃犯條例》修訂係違反《中英聯合聲明》嘅承諾。佢亦表明當年中英談判嗰陣雙方代表都有意識咁喺中港兩地法制之間建立鴻溝，強調法例係提供咗防火牆，而唔係存有「漏洞」。

臺灣命案
2018年2月17號，臺灣發生香港女子遇害案。受害者潘曉穎同疑犯陳同佳都係香港人，兩個人以情侶關係喺臺灣旅遊。案發當日，佢哋喺酒店因為女方懷有第三者胎兒而嘈交，男方勒死女方之後，將屍體裝入行李篋並且棄置喺臺北捷運竹圍站周圍嘅草叢。之後，陳同佳自己一個人返香港，而受害者嘅親戚因為聯繫唔到潘曉穎，而向香港警方報案。
香港警方調查發現，陳同佳返香港之後曾經用女方嘅提款卡攞錢。同年三月，警方以涉嫌盜竊罪拘捕陳同佳。陳同佳喺盤問入面承認殺害女友同棄屍。
由於香港同臺灣並無司法互助安排或者移交逃犯協議，而且現有《逃犯條例》同《刑事事宜相互法律協助條例》唔適用喺香港同「中華人民共和國其他部分」（中華民國政府統治嘅臺澎金馬被香港特區法律視做中華人民共和國範圍）之間嘅移交逃犯同相互法律協助要求，因此香港政府無法以相關條款引渡疑犯陳同佳到臺灣受審。但係有政黨提出以「日落條款」方式修訂《逃犯條例》，只針對處理台灣殺人案，行政長官林鄭月娥話，有關建議並唔可行，政府唔會接受。另外，呢單案件係發生喺香港以外嘅地方，律政司無法以謀殺罪或者誤殺罪控告疑犯，只可以盜竊罪同洗黑錢罪檢控。雖然香港對謀殺案冇域外司法管轄權，但根據《刑事罪行條例》第153P條，香港永久居民喺境外性侵犯兒童，例如嫖雛妓同非禮兒童，可以喺香港被起訴。2007年，一個鋼琴老師因為喺廣州非禮未成年學生，而喺香港被判監4年。2011年，一個孤兒院創辦人因為喺雲南非禮同與未成年院友性交，而喺香港被判監8年。
2019年2月，香港政府召開記者招待會，宣布提交修訂《逃犯條例》同《刑事事宜相互法律協助條例》，一般通稱做「逃犯條例修訂」或者「送中條例修訂」。

主要抗議活動
内文：反逃犯條例修訂運動
由2019年3月開始，泛民主派、香港本土派搞過唔少活動表達反對訴求，其中6月16號嘅遊行，主辦單位號稱有約莫二百萬人參加，之後逐漸發展成一場大型社會運動，史稱香港修例風波。呢場運動成功逼使香港政府6月中宣佈停止咗修例工作，9月初宣佈正式撤回修訂。不過呢場運動發展過程入面已經醞釀出其他訴求，而政府又一直唔肯應承，所以到依家仍然持續落去，2020年頭，武漢肺炎香港疫情令呢場反修例運動嘅氣氛曾經沖淡落嚟，但由於香港國安法、國歌條例嘅出現，反政府氣氛先至喺5月熾熱番起嚟。
逃獄兄弟2

《逃獄兄弟2》（英文：Breakout Brothers 2）係2022年上畫嘅港產片，《逃獄兄弟》嘅續作，由吳卓羲、譚耀文、張繼聰、柏天男、張建聲主演，麥浩邦執導。套戲延續頭一集嘅故仔，用逃獄做題材。
香港原定2022年1月13號上畫，受疫情影響，延遲到同年4月28號上畫。
逄氏

逄（粵拼：pong4）係唐人姓氏，喺《百家姓》裏頭排第296位。
呢篇逄氏係同姓氏有關嘅楔位文章，重未寫完嘅。麻煩你幫手充實佢。
蕉徑

蕉徑（英文：Tsiu Keng）係香港新界北區上水西南一條村，喺雙魚河岸邊。
蕉皮

蕉皮（banana peel）係指生果香蕉嘅皮。
蕃坊

蕃坊係唐、宋時喺廣州、泉州、杭州設嘅外國僑民居留地，多係阿剌伯人同波斯人，設有教長、審判長來管理僑民，又叫番坊、蕃巷，蕃嘅意思就係外國。

史
唐朝嘅時候，中國同西域關係冇咁好，時不時打仗，令陸上絲綢之路式微，於是海路取代陸路成為來華通商嘅重要路線，同時當時航海技術亦發達過從前。呢個時候阿剌伯帝國興起，佢哋重商，而唐朝國家開放，於是從中國到南洋、波斯灣地區形成咗六條定期航線，全部從廣州出發，其中最出名嘅係「通夷海道」，於是首先廣州有外國人居留。喺唐高宗顯慶六年（西元661年），喺廣州設市舶司，總管海路邦交外貿。
因為當時嘅船係帆船，為咗順風順水，行船要睇季風變化，於是外國嘅商人、使節往往要喺中國住幾個月先走得，噉呢段時間內佢哋要食宿、採購，為咗方便管理，亦都出於華夷之辨嘅觀念，政府唔想外國人同唐人混居、驚會擾亂當地，於是喺唐開元二十九年（西元741年）喺廣州城外劃咗笪地畀外國人住，叫做蕃坊，設蕃坊司同蕃長來管理。
此外泉州喺城南設蕃坊，而杭州設喺城東清泰門內。
啲外國僑民保留咗佢哋嘅語言、穿着、生活習慣、宗教信仰，因為多數係來自中東，所以有清真寺同清真市場，泉州嘅聖友寺、廣州嘅懷聖寺都係舊日蕃坊嘅清真寺，其中廣州懷聖寺係中國現存最早嘅清真寺，佢入口石匾寫嘅阿剌伯文意思係「中國第一間清真寺」。
唐代廣州蕃坊有12萬到20萬僑民，後來黃巢起義攻打廣州，由於蕃商有錢，啲人仇富排外，爆發廣州大屠殺，幾乎殺盡20萬僑民。
到宋代蕃坊重新興盛，令蕃坊設有專供外商交易嘅蕃市，以及蕃學（僑民學校）。後來宋元時期定居廣州嘅蕃商成為今日廣州回族嘅祖先。
元代時廣州地位畀泉州取代，蕃坊亦隨之衰弱。
唐代時蕃商中波斯人最有錢，到宋代係阿剌伯，嘉定年間蕃商曾出資修泉州城。

管理
裁判上，唐代根據唐律疏議：「諸化外人同類相犯者，各依本俗法，異類相犯者以法律論」，呢個係官方懷柔遠人政策，並非特權；明朝就一概以大明律法論，冇中外之別。蕃坊有蕃長一個，由中國官府從蕃坊居民中挑選一人任命，蕃長嘅衣冠同中國官員一樣。

廣州蕃坊
廣州蕃坊呈長方形，以懷聖寺為中心，東到米市路、朝天路，西到人民路，南到當時珠江邊（今日惠福西），北到中山六路。
今日蕃坊範圍內嘅路名都係同當時蕃商相關，有啲名甚至係用阿剌伯話起嘅，後來用漢字記低。
光塔路原名大食巷，係大食國（阿剌伯）人聚居地
仙鄰巷源自阿剌伯話「中國」嘅音譯，同時因為喺五仙觀隔離而揀字記音。
甜水巷源自阿剌伯話」中國山頭」，古時嗰度有個山頭，比如附近有坡山巷、坡山古渡地名。
瑪瑙巷，因波斯人經營珍珠瑪瑙而得名
擢甲巷源自阿剌伯話「巷仔」
海珠中路南段原叫鮮洋街，源自阿剌伯話「送別」，因為當時珠江就喺附近，唐朝要求廣東地方官府一律設宴餞行歸國外商。
詩書路係「獅子」嘅諧音，獅子國即係斯里蘭卡。
蓬萊北源自清真教喚禮詞「真主至大」嘅音譯。
蕃茄薯仔湯

蕃茄薯仔湯（粵拼：faan1 ke2 syu4 zai2 tong1）顧名思義係主要用蕃茄同薯仔煲嘅一種湯，通常會落豬肉同或多或少嘅鹽，有陣時會落紅蘿蔔（用嚟加強甜味）。正常嘅蕃茄薯仔湯煲好咗望落會係橙或者黃噉色，味道上帶微甜同微酸。蕃茄薯仔湯嘅做法相當簡單，可以喺一至兩個鐘頭之內煲好，而且飲唔嗮仲可以擺入雪櫃，雪完第日攞嚟煲返熱飲。
蕃茄薯仔湯係粵港澳嘅一種常見家常湯（個名用咗「薯仔」呢隻粵語獨有嘅詞）：有好多人都話覺得呢種湯做法簡單，材料易搵，而且蕃茄又俾人指話有延遲衰老嘅效果；喺香港、澳門以至廣東多地，啲人成日都會喺屋企煲蕃茄薯仔湯飲，尤其攞嚟喺夏天嘅夜晚飲，可以話係粵菜家常湯嘅代表之一。

特徵
煲好咗嘅蕃茄薯仔湯正常應該會有以下嘅特徵：
望落橙或者黃噉色；
啲蕃茄會或多或少噉散開咗；
見到啲（切好咗做一嚿嚿嘅）薯仔同紅蘿蔔喺湯度浮吓浮吓－煲得好嘅話啲薯仔應該仲係一嚿嚿嘅。

整法
啲材料準備好嗮，就要跟以下噉嘅步驟：
凍水落薑、紹酒同排骨（或者豬肉），汆水去除豬肉嘅血水；
蕃茄切做一嚿嚿，薯仔同紅蘿蔔刨走啲皮切做一嚿嚿；
燒熱隻鑊爆薑片同蒜頭；
落蕃茄、薯仔、排骨同熱水，慢火煲大約 45 分鐘至 1 個鐘頭就搞掂。
蕉城

蕉城係中國福建寧德一區，面積1644平方公里，人口44萬。
蕃薯餅

蕃薯餅係種香港新界圍村傳統小食，將蕃薯切碎揉成餅狀，攞去煎熟。蕃薯餅一般用喺元宵點燈嗰陣，送畀添丁嘅家庭。
蕉

蕉係一種生菓，即係屬於芭蕉科嘅草本植物嗰啲菓。佢哋屬於醬菓嘅其中一種，可以有好多唔同嘅種類，例如：
香蕉
大蕉
粉蕉
芭蕉
若熱·亞馬多

若熱·亞馬多係一個巴西作家、新聞工作者、詩人、小說家、政治人。
若羌樓蘭機場

若羌樓蘭機場（粵音：joek6 goeng1 lau4 laan4 gei1 coeng4）係喺中國新疆嘅一個機場，喺2018年嗰陣起好兼且開放畀人用嚟搭飛機。
若然聽日

若然聽日，日名もしも明日が…。，日文歌一首，女子組合童一曲，倉澤淳美、高橋真美主唱。視為民謠一類，又或童謠一類，幼稚園都唱。一九八三年，即昭和五十八年，十二月廿一號發行。組合第二張唱片，唱到日本人盡皆知，上過日本流行榜第一，賣咗九十七萬張。夠紅之故，下年八月十一號，以同名加音頭篇出唱片，兼附圖教埋人跳歌支舞。
出自萩本欽一長年電視節目舞臺戲，欽生去到幾盡。組合成員，本來就參演而出道，自然做戲中演員，萩本家啲女。故此和唱皆戲中演員，萩本家父母兄弟，有藤本正則，有真屋順子，有小堺一機，有關根勤。前一年成員高部知子，因喵喵醜聞後前男友自殺而退演退組，或因件事推高流行程度。
支曲荒木豐久作詞，三木剛作曲，佐藤準編曲。
日本有好多歌手翻唱。廣東話版本有開心少女組唱明天，孫明光唱戀愛偶像，陳奕唱如果明天。
支曲輕快，然而歌詞帶點鬱。以愛戀睇天氣做開始，睇若然聽日天氣如何，就祈求戀人會點。
若瑟·山度士·飛利拉

若瑟·山度士·飛利拉（1919年7月28號—1993年3月24號）係個澳門土生葡人，筆名阿德（Adé），係澳門土話最後嘅一個詩人。佢阿爸係歐洲葡萄牙人，阿媽係澳門土生葡人。
佢一生大部分時間都響澳門渡過，一共出過十八本書，重自編自導自演過多齣澳門土話話劇同埋小型歌劇，又用澳門土話創作咗多種電台節目。
若瑟洛倫索

若瑟洛倫索（José Lourenço Gomes da Silva，1872年—1946年2月12號）係巴西耕田佬、示威人士及塞阿拉州南部社區精神領袖。佢亦係西塞羅神父嘅政治盟友。
若狹國

若狹國係古代日本嘅一個令制國，屬北陸道地區，位置約莫係家下福井縣西南部。
若狹大志

若狹大志（粵拼：joek6 hap6 daai6 zi3；日文：若狭 大志(Wakasa Masashi)；1989年7月24號—）係日本足球員，關東地方埼玉縣岩槻市人，司職後衞，效力千葉JEF聯。
陀槍師姐2021

《陀槍師姐2021》（英文：Armed Reaction 2021），原名《陀槍師姐V》，係香港無綫電視製作嘅時裝電視劇，喺2021年2月播出，由宣萱、陳豪、滕麗名同羅子溢領銜主演，並由許紹雄、洪永城、鄧佩儀同鄭俊弘聯合演出，監製方駿釗。故仔時空係《陀槍師姐IV》之後，不過只係得滕麗名、朱咪咪同黃美棋三個角色嚟自前作。
呢套劇得到會計妹落廣告支持。
陀槍師姐

《陀槍師姐》（英文：Armed Reaction），係香港無綫電視一套電視劇，喺1998年7月6號到7月31號逢禮拜一到五21:35-22:35喺翡翠台首播，長20集，由關詠荷、歐陽震華、滕麗名、魏駿傑、梁雪湄、姚樂怡、李成昌、馬德鐘、張錦程主演，監製鄺業生。

故事大綱
陳三元（滕麗名飾）自細受叔叔陳小生（歐陽震華飾）影響，大學畢業後就投身警界，成為陀槍女警，亦因而認識了當文職嘅師姐朱素娥（關詠荷飾），娥乃係一失婚婦女，加入警隊只係為咗職高薪厚。娥本以為自己幸福美滿，點知丈夫有婚外情，娥傷心欲絕，離婚後為咗生活唯有申請陀槍，希望可以升職。之後，佢結識咗小生，二人更由鬥氣冤家，漸漸變成情侶。
三元因表現出色被調往「反色情組」，同辦事嚴謹嘅程峰（魏駿傑飾）合作，二人初初因意見紛歧，時有衝突。但之後相互了解，化敵為友，成了一對好「兄弟」，但一次偶然，元發現自己鍾意咗峰...

碎料
陀槍師姐系列算係滕麗名其中嘅一套代表作，喺《陀槍師姐2021》宣傳嘅時候，無綫MyTV Super上載咗一段個滕麗名嘅專訪，當中就提到《陀槍師姐》嘅監製搵滕麗名拍《陀槍師姐》，係因為覺得佢夠型夠寸。但滕麗名就話，當時其實係因為佢喺《真情》入面嘅角色梁冰雪有視障，所以佢要戴上三對有色嘅隱形眼鏡，結果當時佢喺片場乜都睇唔到人，同唔到其他人打招呼，令人以為佢好寸。
滕麗名喺訪問入面又提到，當時好多演員技巧佢都唔係好熟悉，只係死撐。不過，當時好多動作戲，雖然劇組有提供替身，但係滕麗名都選擇親身上陣。
陀地費

收陀地（費）（粵拼：to4 dei6*2 (fai3)）或者收保護費，係種黑社會常用嘅揾錢方法，通常都唔合法。呢種生意喺低踎嘅街、商場同埋小販區特别普遍，尤其係啲有唔太正路（例如賣冒牌貨、無攞正牌擺檔、走税、交易賊贓、黃賭毒……）勾當嘅地方。收陀地（費）嘅多數係啲同樣俗稱陀地，唔正經嘅人，然而呢種賺錢手段，並唔係幫會嘅專利。

典型解釋
保護費係黑幫靠嚇，靠搗亂，向勢力範圍入面嘅商人勒索嘅錢銀，要人哋定期交。否則就搞亂檔，阻住佢做生意。

其他解釋
唔交保護費，最可能嘅後果係俾（叫攞錢嘅或者其他）匪徒傷害人身或者財產。由於唔少治安部門同幫會都有貪腐嘅商業合作，商家或者會俾政府選擇性針對執法，甚至老屈，兼出動埋政府司法部門迫害。
亦有執法者唔只知法犯法，重要肆無忌憚，親自出馬收保護費。收到錢，就將本應出手阻止嘅嘢，當睇唔到。
有啲保護費用途同「街道租金」差唔多，所用來買嘅「服務」，係趕走同行對手。喺某啲熱鬧嘅街上面，無牌收買佬/婆同埋小販分布得井然有序，河水不犯井水，正係由於呢種商業模式作祟。

詞義分析
顧名思義，「保護費」就係用嚟買「保護服務」嘅「使費」。而所謂「保護」，即係防止渠俾人哋搞。會想施害嘅，可以係商人（合法同非法嘅都包）、無組織麻煩人（獨行賊、鬧事友……）或者有組織匪類（幫會、妄顧法紀嘅政府部門……），亦唔少得嗌攞保護費嗰個/班人。收保護費嘅，除咗法外團體之外，重有目無法紀嗰啲官府中人（由黑幫度領分贓或者親自去收嘅都有）。當用詞係派片或收片，通常指收錢方係官方執法者。
喺政府無好好維持治安嘅地方，民間就好可能會有組織冒起，自己管理。雖然渠哋有大把會作奸犯科，但係往往會自設規則（未必公道）來維持秩序。通常，商人只係要交保護費畀嗰處勢力最大嘅黑幫（用「甲」作代號），若果突然有另一派（簡稱「乙」）嗌渠交保護費，商人就會叫甲「保護」——即係用江湖手段同乙決定之後誰主浮沈。
約定俗成，「保護費」多數帶啲唔跟法律嘅意思。正式請有牌看更/保鏢嘅使費，一般叫做「管理費」/「保安費」。時移世易，家陣「陀地（費）」常聽過「保護費」。
陀地驅魔人

《陀地驅魔人》（英文：Keeper of Darkness）係2015年上畫嘅港產片，由張家輝自導自演，其他主演者有張繼聰、郭采潔、蔡思貝。故仔主要圍繞一位捉鬼大師同佢身邊嘅鬼。
阮

阮（粵拼：jyun5），亦叫阮咸（jyun5 haam4）、阮琴（jyun5 kam4），係中國一種樂器，個樣好似琵琶。據講，魏晉時期嘅名士阮咸最識玩，先用佢名來命名。
阮可以分成小阮、中阮、大阮、低音阮等。
阮儀三

阮儀三（粵拼：jyun5 ji4 saam1，蘇州話拼音：nyioe231 nyi223 se44；1934年11月21號— ），江蘇蘇州人，祖籍揚州，同濟大學建築與城市規劃學院教授、國家歷史文化名城研究中心主任、全國歷史文化名城保護專家委員會委員、歷史文化名城學術委員會副主任、古城鎮保護專家。師承園林大師陳從周。
佢帶領嘅團隊曾經保護過山西平遙、江蘇周庄等唔少中國古城鎮，所以佢亦被稱作「中國世遺之父」、「古城衛士」、「古城保護神」。

生平
1934年11月21號喺蘇州出世。
1951年到1956年喺中國人民解放軍海軍部隊服役。
1956年9月考入同濟大學，之後師從陳從周。
1961年7月留校任教。
1980年代以來從事古村鎮調查、保護同發展規劃工作。
2006年6月9號，成立上海阮儀三城市遺產保護基金會（英文：Ruan Yisan Heritage Foundation）。
2014年3月29號，攞到美國聖母院大學頒嘅Henry Hope Reed Award（英文：Henry Hope Reed Award），成為第一個攞呢個獎嘅亞洲學者。

功績
阮儀三同佢帶嘅團隊保護同規劃咗唔少古城鎮、歷史街區，包括：
山西平遙古城（入選世界歷史文化遺產）
雲南麗江古城（入選世界歷史文化遺產）
京杭大運河（入選世界歷史文化遺產；攞國際規劃師協會（ISOCARP）第二届傑出成就獎）
江南古鎮（周庄、同里、甪直、南潯、烏鎮、西塘等12個鎮；攞亞太地區文化遺產保護傑出成就獎）
蘇州平江歷史街區（攞亞太地區文化遺產保護榮譽獎）
山東新城鎮（攞2011年度山東省優秀村鎮規劃設計二等獎）
揚州古城
上海北外灘
福建三坊七巷、永寧古衞城
刀下留城救平遙
1980年，阮儀三來山西平遙考察，見到城牆拆緊。於是同平遙縣政府提議，要佢哋即刻停止「建設性破壞」工程。之後，阮儀三重新編製《平遙縣城總體規劃》，重去北京同全國政協委員傾呢劑嘢。卒之喺下半年爭取到文化部撥款七萬文，愛來恢復古城牆。
1997年，平遙古城被率先列為世界文化遺產，阮儀三「刀下留城救平遙」亦成咗文保史上嘅一段佳話，佢重被人稱作「中國世遺之父」。
阮品強

阮品強（1943年—2012年1月24號），人稱阮 sir、阮伯，香港民主黨嘅創黨黨員，而民主黨嘅黨歌「飛越狂飆」亦係出自佢手筆。

簡歷
原本係伊斯蘭脫維善紀念中學音樂教師嘅佢，早喺八十年代活躍香港民主運動，喺1986年開始參加區議會選舉，重成功當選。打後多屆嘅區議會選舉都未輸過。佢亦參加過1998年香港立法會選舉，但只係得同名單嘅李柱銘同楊森當選。直到2011年，阮品強年紀開始老，決定交棒。
阮品強喺2003年去雲南玩時因為高山症引發心臟病喺酒店暈低，要用專機送返嚟香港醫，2009年參加七一大遊行嗰陣亦都試過中暑入醫院。
2012年1月24號，阮品強喺筲箕灣新成街屋企突然間暈低喺地下，朋友發現之後送院搶救，但係最後都救唔返，享年69歲。同阮品強識咗26年嘅中西區區議員鄭麗琼話，阮品強喺1月14號重落區幫佢哋手搞地區工作，前排重打電話畀佢交代春茗嘅事，覺得對方冇咩特別，估唔到會突然去咗。

屋企人
佢冇結過婚，有兩個妹。生前同朋友住喺筲箕灣新成街一個單位。
阮大勇

阮大勇，香港資深電影界人士，曾經攞過香港電影金像獎專業精神獎。
豬仔包

豬仔包係一種港式麵包，被認為係長條型法國麵包嘅短版本，又叫短法包，佢嘅味道同質感有相似上嘅地方，但唔係完全一樣。雖然佢叫做「豬仔」，但實際並無任何豬肉成份，亦無任何餡。常見喺香港同澳門嘅麵包舖同茶餐廳。
豬仔包呈橢圓形，佢嘅外型同豬仔有啲似，所以得到咁嘅名。傳統上，豬仔包可以按表面嘅鬆脆程度同硬度分為「硬豬仔包」同「軟豬仔包」；亦可以根據佢嘅味道而分為「甜豬仔包」同「鹹豬仔包」。

食法
鮮牛蛋包
除咗法式食法之外，豬仔包重有好多種食法，例如澳門著名嘅豬扒包，就係用豬仔包夾住一塊炸豬扒而成，而奶油豬仔包就係源自奶油多士，以經烤焗至香脆嘅豬仔包，搽上煉奶同牛油，亦係一種常見嘅食法。

奶油豬仔包
内文：奶油豬
奶油豬仔包，又叫奶油豬、奶油脆豬。係蛻變自奶油多士，澳門豬仔包加牛油同煉奶就得。
豫苑

豫苑（英文：Euston Court），係香港一個私人屋苑，響香港島半山區柏道6-8號，1989年1月入伙，由新世界發展發展，由2棟樓組成。

途經交通
港鐵港島綫西營盤站C出口，行5-10分鐘。
新巴12M線，金鐘站至羅便臣道。
城巴40線或40M線，灣仔北至華富。
豬

豬（粵拼：zyu1）係種哺乳動物。豬嘅種類唔少，最常見嘅係養來俾人食嘅農場家畜；本文所介紹嘅，較為準確噉講，叫做家豬（粵拼：gaa1 zyu1）。家豬係由野豬馴化而來嘅若干品種。
豬係雜食嘅，食動物又得，植物又得。不過一般農場都係餵佢啲人食剩嘅嘢撈埋一齊嘅餿水，即係豬餿。
好多文化將豬同蠢、懶等等負面嘅品性連埋，不過事實上豬係一種幾叻嘅動物，可以訓練去搵嘢同埋緝毒。
越南豬通常用嚟做寵物。[未記出處或冇根據]
豬公為雄，豬乸為雌。豬仔為幼。

經濟價值
香港牛頭角道嘅豬肉檔，2015年
豬肉嘅美式劏法
唔同部位嘅豬肉，以及豬嘅內臟，好多都食得，譬如嶺南常見嘅食材豬膶、豬腰、浮皮、豬紅、豬大腸、豬耳。豬肉係世界上好多國家主要嘅肉食，尤其是中國，豬肉消費量著咗全世界超過一半。不過有啲宗教嘅教徒，譬如穆斯林同猶太人，教規規定佢哋唔可以食任何含有豬嘅嘢。
豬毛可以用來做刷。豬皮可以用來提煉明膠。

文化
睇埋：三隻豬仔
豬係中國嘅12生肖之一，排第尾。
基督教基督復臨派、猶太教同伊斯蘭教禁止信徒食豬肉。
粵語有唔少有關豬嘅講法，話人蠢就「豬咁蠢」、「豬兜」；話人懶，「懶豬」；指人喇咋、污糟，「迾遢豬」；話人肥，「肥豬」。大部份都係衰嘅，亦未必有根據。
另外廣東話俚語會用「豬」來代表女仔嘅貞節，源自結婚回門會用到燒乳豬嘅習俗。
《三隻小豬》係一個源自英倫嘅寓言。故仔講三隻豬仔分別用唔同嘅材料嚟起屋，大哥同二哥懶，攞草同木棍等易用嘅物料起屋，而最後嗰隻細豬仔肯辛苦啲用磚頭起屋。跟住大野狼嚟到，輕易噉吹冧咗大哥同二哥嘅屋，但吹唔冧三弟嗰間，於是成個故仔就係要教訓人唔好偷懶。
豬乸菜

豬乸菜（粵拼：zyu1 naa2 coi3；學名：Beta vulgaris subsp. vulgaris）係甜菜屬紅菜頭嘅一個變種，喺地中海菜間中用到。呢隻菜比較粗生，可以用嚟做飼料。
豫園

豫園係中國上海一個古典園林，喺黃浦區，原上海老城廂東北部，喺1559年明代時期起。
喺開放街圖（Open Street Map）嘅豫園地圖。
維基同享有多媒體嘅嘢：Yu Garden
豬兜有情人

《豬兜有情人》（Shallow Hal）係套美國嘅劇情片電影，喺2001年11月1號上畫。呢套戲嘅主角有積伯克同桂莉芙柏德露。片長108 分鐘，票房有。
離奇復仇事件

《離奇復仇事件》（True Grit）係一部2010年美國修正主義西部電影，由高安兄弟編劇、做導演、監製、剪接，史提芬史匹堡都有份監製。套戲係第二次改編Charles Portis嘅1968年英文同名小說《True Grit》，小說之前喺1969年改編過做電影《獨眼龍雙槍殲四虎》。呢套新版主演係Hailee Steinfeld、謝夫布烈治、麥迪文、佐斯布連、Barry Pepper。
離婚章

離婚章係伊斯蘭教典籍《可蘭經》入面嘅第65章（蘇拉）。
雞𣚺

或者係雞項(粵拼：gai1 hong6*2)係指未生過蛋嘅雞，因為雞生過蛋之後肉質會變老，所以廣府人從食用嘅角度將雞乸進一步分成雞𣚺同老雞乸。
離不開你

《離不開你》係電視劇《雪城》嘅片尾曲。由朱一工填詞，李黎夫編曲，劉歡作曲同演唱嘅歌。呢隻歌之後收錄喺《劉歡的沙龍》專輯入面。

簡介
呢隻歌後嚟被引用喺2013年復旦水平測試入面。
離婚萬歲!

《離婚萬歲!》（韓文：최고의 이혼，英文：Matrimonial Chaos），係韓國KBS2喺2018年10月8號播嘅連續劇，由柳賢基導演同埋文正民編劇。
離子

離子（Ion）係帶電荷嘅原子。佢嘅電子同質子數唔同，有分正離子同負離子。正離子質子多過電子，帶正電。負離子質子少過電子，帶負電。離子同電離有關，所以叫離子。
正離子係質子多過電子嘅原子，多數由金屬原子做成。負離子係電子多過質子嘅分子。
一般嚟講，喺元素周期表，一二三族嘅元素會出正離子1+、2+、3+；而五六七族嘅元素，會出負離子3-、2-、1-。
金屬同非金屬組合求更穩定就會有離子鏈.由金屬分享離子到非金屬

陰離子
陰離子（英文：anion 或 negative ion）又叫負離子。指嘅係中性嘅原子或者分子得到一粒或者幾粒電子，而產生嘅帶負電荷嘅微觀帶電粒子。

陽離子
陽離子（英文：cation 或 positive ion）又叫正離子。指嘅係中性嘅原子或者分子冇咗一粒或者幾粒電子，而產生嘅帶正電荷嘅微觀帶電粒子。
郭妍慧

郭妍慧，香港電影工作者，曾經憑電影《流水落花》入圍第41屆香港電影金像獎最佳服裝造型設計。
郭威

郭威（904年9月10號—954年2月22號），係後周開國皇帝，951年到954年在位，跟廟號叫周太祖，謚號聖神恭肅文武孝皇帝。
郭婉容

郭婉容（1930年1月25號—）係中華民國頭一位女部長。佢響臺灣臺南出世，1988年到1990年做財政部部長，1990年到1993年做行政院經濟建設委員會主任委員，1993年到2000年係行政院政務委員。
郭大熾

郭大熾係香港親中派政治人物。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會紡織及製衣界委員。之後，佢有份提名林鄭月娥參與2017年香港行政長官選舉。
郭婞淳

郭婞淳（拼音：Kuo Hsing-chun，阿美話名：Tana，1993年9月26號—），係中華台北女子舉重運動員，2020年東京奧運舉重女子59公斤級金牌得主，職業生涯入面破過11次世界紀錄。佢係阿美族人，宜蘭縣羅東鎮出世。
近似演算法

近似演算法（approximation algorithm）係指嘗試搵出近似想要嘅答案嘅數值嘅演算法。相對於精準演算法（exact algorithm）。
近域物種形成

近域物種形成（peripatric speciation）係物種形成機制嘅一種。指一個族群地理上同原本嘅族群隔離咗，打後因為呢個新族群擴大而同本嚟嗰個族群有接觸，但喺呢個時候兩個族群嘅差異經已大到配唔到種－變咗做兩個唔同嘅物種。
近似值

近似值，生活上又叫約數，係指兩樣嘢（通常係一個數值）差唔多一樣，但又唔係完全一樣。
表達近似嘅符號會用到兩條波浪，即係≈。
近因同遠因

社會學家使相關嘅一對術語「近因果關係」同「遠因果關係」。
近因果關係：透過考慮直接因素嚟解釋到人類社會行為，譬如符號式互動、理解（Verstehen（英文：Verstehen））同影響該行為嘅個人環境。大多數社會學家認識到，近端因果關係係人類體驗嘅第一種權力類型。之但係，雖然家庭關係等啲因素最初可能係有意義嘅，但始終嘸似制度同社交網絡等啲其他因素噉有永久性、根本性或者決定性啲性質（Naiman 2008：5）。
遠因果關係：透過考慮個人執行佢個行為嗰陣嘅大啲嘅背景嚟解釋返人類社會行為。遠權力觀嘅支持者認為，權力喺成個社會之中（譬如啲經濟階層之間）係喺抽象啲嘅層面上運作嘅，並且「我哋所有人一生都會受到兩種權力嘅影響」（同上）。因此，雖然個人佔據住啲角色同地位係彼此相關嘅，但啲存在有喺度嘅社會結構同制度先係行為嘅終極因。衹有透過同社會結構嘅關係先講得到一個人嘅傳記，但亦都必須要考慮埋啲獨特嘅個人經歷，先揭示得到一幅完整嘅圖景（Mills 1959）。
近便政策最佳化

近便政策最佳化（英文：Proximal Policy Optimization，PPO）係一類無模型嘅強化學習演算法。PPO演算法屬政策梯度方法，即係啲演算法係跟個政策空間當中㨆 / 扲出政策，而嘸係挃值畀啲狀態-動作孖。
PPO 演算法有一啲優點係信任域政策最佳化 (TRPO) 都有嘅，但 PPO 易實現、通用過 TRPO，又有樣本複雜度好過。

變體
PPO 有兩種主要嘅變體，一種係 PPO-Penalty，一種係 PPO-Clip。
訓典

訓典，先王訓示臣民，言辭輯匯成文，編成典籍，指導臣民點做，可謂法則。訓典有短文多篇，叫訓辭，訓典係可謂官學教本。訓典助人判斷邦國，係咪合乎道理。
記事本

記事本（Notepad）係一隻Microsoft Windows預先裝咗嘅軟件，用嚟做純文字編輯，無任何文字格式，主打格式係txt。
訓導主任

訓導主任係主任嘅一種。佢負責學校嘅訓導組，管學生嘅秩序。佢哋亦都有機會升做副校長。
訓練巴士

訓練巴士係巴士公司訓練巴士司機用嘅巴士（或者係客車）。
訓練巴士可以係用退役巴士改裝，可以係借用普通嘅巴士去做「臨時」訓練巴士等等，香港亦有駕駛學校以貨車底盤裝上客艙成為訓練巴士。
託克遜

託克遜（維吾爾文：توقسۇن ناھىيىسى‎）係中國新疆吐魯番嘅一個市轄縣，簡化字寫做托克逊。
託里

託里係中國新疆伊犁塔城地區一個縣，人口9萬。
訓子府町

訓子府町（日文：訓子府町／くんねっぷちょう Kunneppu-chō）係日本北海道鄂荷次克綜合振興局常呂郡嘅一個町，近住北見。訓子府町喺2022年6月30號人口有4,691人，總面積有190.95平方公里（73.73平方英里）。
訓練曲線

訓練曲線（training curve），又有叫學習曲線（learning curve），喺機械學習上係指一條以「個機械學習程式表現有幾好」做 Y 軸、「總共讀取咗嘅個案數量」做 X 軸嘅線。訓練曲線喺機械學習研究上可以用嚟比較唔同嘅機械學習演算法嘅功效，又或者係用嚟睇吓個模型用乜嘢參數值比較好等等。
雲泉仙館

雲泉仙館（Wun Chuen Sin Kwoon）係香港一道觀，屬於道教純陽道派，位於打鼓嶺坪輋路。以夏季荷花同埋冬季菊展而聞名。

史
雲泉仙館原本喺廣東西樵山，1938年中國抗日戰爭期間西樵淪陷，道侶因此南下香港，組織臨時賀誕會，1944年喺德輔道西創立香港雲泉仙館。1975年買咗坪輋園林地，修建作為宗教活動同埋旅遊渡假之用。1986年建成呂祖殿舉行開光陞座典禮，同時舉辦第一屆菊展會。
雲海玉弓緣

《雲海玉弓緣》係香港作家梁羽生寫嘅武俠小說。
雲氏

雲係唐人姓氏，喺《百家姓》裏頭排第41位。
呢篇雲氏係同姓氏有關嘅楔位文章，重未寫完嘅。麻煩你幫手充實佢。
雲水謠古鎮

雲水謠古鎮位於福建省漳州市南靖縣梅林鎮，原名長教官洋村，已經有600幾年歷史，而家係國家5A級旅遊景區，入面有福建土樓和貴樓同埋懷遠樓。
雲浮

雲浮喺中國廣東西面，家下係地級市，叫雲浮市。大唐有雲浮郡，大明設東安縣，1914年改名雲浮縣。佢西面係廣西，山多，靠住西江，東便出山係珠江三角洲，全市面積7779平方千米，人口247萬。

地理
東安縣時，西南有雲霧山。
西江自西寧入，東南去到絳水口，大絳水喺西南注入，向東北入高要。
東南有新興江出新興，東北流，左納客朗水，過腰古汛，入高要合西江。

史
大唐天寶元年，即742年，設雲浮郡。到大明萬曆五年，即係1577年，置東安縣。
大清東安縣歸羅定直隸州管，有西山巡司。
民國三年，即1914年，東安縣改名為雲浮縣，隸屬粵海道。民國17年隸屬廣東省西區綏靖公署。民國25年，隸屬廣東省第三行政督察專員公署。
中共打入雲浮，改隸西江專區。1952年歸粵中行政區。1958年雲浮縣同新興縣合併做新雲縣，隸高要專區。1959年4月，新雲縣改稱新興縣，屬江門專區。1961年4月，恢復雲浮縣，歸肇慶專區。1988年1月，屬肇慶市。1992年9月3日，改雲浮縣做縣級市，叫雲浮市，由省直轄，肇慶市代管。1994年4月5日，國務院將雲浮市升格為地級市。

政治
雲浮有一區、一縣級市同三縣。即係雲城區，羅定市同新興縣、鬱南縣、雲安縣三縣。
電動鬚刨

電動鬚刨（粵拼：din6 dung6 sou1 paau4(2)），又叫電鬚刨，係一種用嚟剃鬚嘅電器，係用電推郁嘅鬚刨。
電勢

靜電學入面，電勢（英文：electric potential）又叫電位，係描述電場入邊某一點能量高低嘅物理純量。
電台司令

電台司令（英文：Radiohead，中文又叫做收音機頭）係1986年喺英格蘭牛津組成嘅另類搖滾樂隊。最開始佢哋叫 On a Friday，1989年佢哋先正式將自己鍾意嘅樂隊 Talking Heads 嘅歌名 Radio head 做隊名。電台司令由 Thom Yorke（主唱，節奏結他同鋼琴）、Jonny Greenwood（結他、鍵盤、其他樂器），Colin Greenwood（電貝斯），Ed O'Brien（結他同和聲）同 Phil Selway（鼓手）。佢哋最有影響力嘅歌曲係 Creep，後來有超過三十個有名嘅搖滾音樂人同樂隊翻譯咗呢首歌，比如話The Cure、Korn、Bob Dylan等人，香港嘅 at17 都有翻唱過。
電動𢪎蛋器

電動𢪎蛋器，一般寫成電動發蛋器，又叫電動打蛋器、電動攪拌器，係種廚房小型電器，可以用嚟發蛋（打蛋）或者攪勻其他嘢食材料，用電推喐。
電勢能

電勢能（electric potential energy）係指一粒粒子因為身處喺一個電場當中而有嘅勢能。
電化學

電化學（electrochemistry）係化學嘅一個子領域，研究各種因為電而發生嘅化學反應或者會喺運作途中產生電嘅化學反應；例如日常生活度常見嘅電池就係電化學嘅研究成果。
電化學分析

電化學分析（electroanalytical methods）係指用電相關嘅方法做分析化學。簡單例子：唔同物質嘅導電性能唔同。
電台

電台（粵拼：din3 toi4）係經營電台廣播嘅傳媒機構，會製作全部或者大部份電台節目，然後經大氣電波放送，可以用收音機收聽。
英雄紀念碑

國家英雄紀念碑（英文：National Monument；馬來話：Tugu Negara）係一個為咗紀念第二次世界大戰同喺馬來亞緊急狀態殉職嘅軍人而建立嘅雕像。佢喺馬來西亞首都吉隆坡馬來西亞國會大廈附近，亦係世界上最高嘅獨立青銅雕塑品。每年8月31號國家紀念日，馬來西亞最高元首、首相以及軍方同警方領袖都會嚟敬獻花環，向逝去嘅英雄表達敬意。
國家紀念碑佔地4萬8562平方尺，分4個範圍，分別係戰爭紀念柱、英雄紀念碑、噴泉同回廊。
英雄聯盟

英雄聯盟（League of Legends，縮寫LoL，簡稱League）係一隻由Riot Games開發同發行嘅5打5線上戰鬥遊戲（MOBA），喺2009年發行，有 Windows 版同 MacOS 版。最初嘅概念係嚟自《魔獸爭霸III：寒冰霸權》入面一個叫 Defense of the Ancients（簡稱 DotA）嘅第三方自定義地圖，後嚟發展成為一款獨立遊戲。佢係一隻免費game，不過有得貨金買skin。
喺一場遊戲入面，十個玩家分成兩隊對戰，佢哋要守自己嗰半邊地圖並攻佔對面嗰半邊。每個玩家各自操縱一個角色（叫做英雄），每個英雄都有自己唔同嘅技能。遊戲進行期間，英雄可以獲取經驗值升級同埋獲取金幣去買裝備，去強化自己，打敗敵隊。遊戲嘅勝利條件係摧毀敵隊一棟叫「主堡」（Nexus）嘅建築物。
英雄聯盟嘅評價普遍正面，主要嘅批評係無法處理玩家喺遊戲內嘅負面、不良行為，Riot曾經多次改革遊戲入面嘅玩家不當行為舉報系統，但係都無辦法令玩家嘅一啲負面行為，例如辱罵隊友、搶路、偷小兵、偷野怪呢啲toxic嘅行為得到懲罰。喺2019年，英雄聯盟曾經錄得八百萬玩家同時上線嘅紀錄，遊戲嘅成功衍生出其他相關嘅作品，有MV、漫畫、短篇故事同埋動畫奧術（Arcane），亦都有其他電子遊戲，包括英雄聯盟：激鬥峽谷、符文之地傳奇、破敗王者：英雄聯盟傳奇等等。
英雄聯盟好多時被形容為世界上最大嘅電子競技遊戲，每年一度嘅英雄聯盟全球總決賽由十二個賽區組成，喺2019年嗰屆有超過一億人收睇，同時收睇人數曾經高達四千四百萬，比賽有喺網上直播平台Twitch、YouTube、Bilibili同埋有線電視運動頻道ESPN播出。

玩法
英雄聯盟係一隻isometric視角嘅MOBA遊戲，玩家控制一隻有特殊能力嘅角色（英雄）去對戰。截至2021年11月，總共有157隻唔同嘅英雄畀玩家揀。遊戲期間，玩家可以透過擊殺敵隊「小兵」、英雄、摧毀敵隊建築物同擊殺中立「野怪」獲取金錢同經驗值。金錢可以等英雄返到基地嗰陣用嚟買裝備強化自己，經驗值就可以用嚟升級英雄，提升英雄能力同埋提供技能點數，用嚟升級技能。每場遊戲之間係分開嘅，一場入面所得金錢同經驗值帶唔到去下一場遊戲。

一般模式：召喚峽谷
簡化咗嘅召喚峽谷地圖，黃色嘅係所謂嘅「路」（lane），由電腦控制有簡單智能嘅小兵會沿呢三條路進攻。紅點同藍點代表防禦塔。深紅同深藍嘅叫做「溫泉」。黑色虛線代表河道。綠色係野區，入邊有中立野怪。
召喚峽谷係英雄聯盟嘅主打地圖，亦都係電子競技入面採用嘅地圖。喺呢個地圖有唔計積分嘅一般模式，同計分嘅積分對戰模式，積分對戰再細分「單排/雙排」同「彈性積分」兩種。積分模式採用ELO計分系統，分為九個階級（叫做牌位），由低至高分別係鐵牌、銅牌、銀牌、金牌、白金、鑽石、大師、宗師同菁英。
一般模式嘅地圖係正方形，兩隊分別喺左下角同右上角開始，邊隊首先打爆對面主堡就贏，沿途每條路都有三座防禦塔守護，敵隊嘅英雄亦都會嘗試阻撓。

英雄
内文：英雄聯盟英雄一覽
Fans cosplay 英雄聯盟入邊嘅英雄奈德麗
而家英雄聯盟有超過140隻英雄畀玩家揀，而且每幾個月就推出一隻新嘅，不過有啲英雄就歷久彌新，例如犽宿、劫、李星呢啲考技術嘅，就幾時都咁多人玩。
英雄記

《英雄記》，或者叫做《漢末英雄記》，係一本記錄中國東漢末年嘅史書。內容記載咗漢末軍閥嘅事績，作者係建安七子之一嘅王粲。
英龍圍

英龍圍（Ying Lung Wai）喺香港元朗附近，近元朗舊墟，隔朗日路就係港鐵元朗站。

史
英龍圍係岑田鄧氏所立，由鄧洪儀二仔後代，即二房起嘅。嗰處控制住入八鄉谷嘅嚥喉，日後鄧氏喺處變成元朗墟，即家下元朗舊墟。
英雄本色系列

《英雄本色系列》（英文：Max Payne）係第三人稱射擊電子遊戲系列，先後由Remedy Entertainment同Rockstar發行，特色係講求玩家掌握子彈時間。頭一個作品響2001年推出，最新主線作品係2012年嘅《英雄本色3》。
英雄淚

《英雄淚》（粵拼：jing1 hung4 leoi6）係臺灣歌手王傑嘅第十張國語專輯同埋第十六張個人專輯，1992年7月3號開始發行。
被囊動物

被囊動物（Tunicata），舊時叫尾索動物，係脊索動物嘅一個亞門。佢哋嘅脊索同背神經管只係喺幼體尾部有，到成年就消失咗。
被動學習

被動學習（passive learning）喺教育學上係最傳統嘅學習方法，喺廿世紀或者之前嘅學校常用。喺被動學習嘅過程當中，個教導者會跟住一個特定嘅課程大綱將要教嘅資訊（主要係教科書嘅內容）喺班房嗰度直接噉傳達俾班學生知，等班學生將啲資訊內化，而且好多時個教導者唔會點樣俾反饋個學生聽或者俾佢哋做討論。
被動收入

被動收入（粵拼：bei6 dung6 sau1 jap6；英文：passive income）係指唔使點樣做嘢，都可以持續產生收入嘅來源。